62022CJ0773_INF
Sodba Sodišča (četrti senat) z dne 29. julija 2024 –Komisija/Slovaška (Poklicne kvalifikacije)
(Zadeva C‑773/22) (
1
)
„Neizpolnitev obveznosti države – Direktiva 2005/36/ES – Priznavanje poklicnih kvalifikacij – Člen 2(3) – Področje uporabe – Ločene določbe prava Unije, ki neposredno urejajo priznavanje poklicnih kvalifikacij – Člen 7(4) – Pogoji za določitev preizkusa usposobljenosti pred prvim opravljanjem storitev – Člen 14(1) in (4) – Pogoji za naložitev dopolnilnih ukrepov – Člen 35(3) – Pogoji za izdajo dokazila o specialističnem zobozdravstvenem usposabljanju – Člen 41(1)(c) – Pogoji za priznavanje dokazil o formalnih kvalifikacijah za babice – Člen 42(2) – Dejavnosti, do katerih morajo babice imeti vsaj pravico dostopati – Člen 50 in Priloga VII, točka 1(d) – Dokumenti, ki se zahtevajo od države članice izvora za dostop do reguliranega poklica v državi članici gostiteljici – Člen 55(2) – Smernice o organizaciji in priznavanju poklicnega usposabljanja – Opustitev prenosa v nacionalno pravo“
Prosto gibanje oseb – Svoboda ustanavljanja – Delavci – Priznavanje poklicnih kvalifikacij – Direktiva 2005/36 – Neprenos v nacionalno pravo
(člen 258 PDEU; Direktiva Evropskega parlamenta in Sveta 2005/36, členi 2(3), 7(4), 14(1) in (4), 42(2), 50 in 55a(2) ter Priloga VII, točka 1(d))
(Glej točke 38, 39, 42, 69, 70, 72, 75, 77, 83, 88, 93, 95, 123, 126, 140, 144, 145, 149, 152 in 159.)
Izrek
1.
Slovaška republika ni izpolnila obveznosti, ki jih ima na podlagi Direktive Evropskega parlamenta in Sveta 2005/36/ES z dne 7. septembra 2005 o priznavanju poklicnih kvalifikacij, kakor je bila spremenjena z Direktivo 2013/55/EU Evropskega parlamenta in Sveta z dne 20. novembra 2013:
–
s tem, da primerov, v katerih se ta direktiva ne uporablja, ni – v skladu s členom 2(3) Direktive 2005/36, kakor je bila spremenjena – omejila na primere, v katerih ločen instrument prava Unije vsebuje specifične določbe v zvezi z neposrednim priznavanjem poklicnih kvalifikacij;
–
s tem, da možnosti, da se določi, da mora ponudnik storitev migrant opraviti preizkus usposobljenosti, ni pogojila – v skladu s členom 7(4), prvi in četrti pododstavek, Direktive 2005/36, kakor je bila spremenjena – s tem, da zadevna dejavnost vpliva na javno zdravje ali varnost, in z ugotovitvijo bistvene razlike med kvalifikacijami tega ponudnika storitev in usposobljenostjo, ki se zahteva v državi članici gostiteljici;
–
s tem, da možnosti naložitve dopolnilnih ukrepov ni omejila – v skladu s členom 14(1)(b) Direktive 2005/36, kakor je bila spremenjena – s pogojem, da se usposobljenost, ki se zahteva za opravljanje zadevnega reguliranega poklica, nanaša na bistveno drugačna področja od tistih, ki so zajeta s potrdilom o kompetenci oziroma s formalno kvalifikacijo prosilca;
–
s tem, da ni sprejela – v skladu s členom 42(2)(c), (f) in (j) Direktive 2005/36, kakor je bila spremenjena – določb, potrebnih za to, da se babicam omogoči, da predpišejo preiskave, potrebne za čimprejšnje diagnosticiranje rizičnih nosečnosti, da v nujnih primerih izvajajo porode v medenični vstavi in da izvajajo zdravljenje, ki ga predpiše zdravnik;
–
s tem, da ni sprejela – v skladu s členom 50 v povezavi s Prilogo VII, točka 1(d), k Direktivi 2005/36, kakor je bila spremenjena – določbe glede posredovanja dokumentov, ki jih zahteva država članica gostiteljica, ki dostop do reguliranega poklica pogojuje s temi dokumenti, v roku dveh mesecev;
–
s tem, da ni sprejela – v skladu s členom 55a(2) Direktive 2005/36, kakor je bila spremenjena – smernic o organizaciji in priznavanju poklicnega usposabljanja, ki se opravi v drugi državi članici ali v tretji državi, zlasti o vlogi mentorja poklicnega usposabljanja.
2.
V preostalem se tožba zavrne.
3.
Evropska komisija in Slovaška republika nosita vsaka svoje stroške.
(
1
)	UL C 54, 13.2.2023.